ΑΠΟΦΑΣΕΙΣ
Αριθμ. 1673
Ανάθεση αρμοδιοτήτων στον Υφυπουργό Προστασίας του Πολίτη, Νικόλαο Χαρδαλιά.
Ο ΠΡΩΘΥΠΟΥΡΓΟΣ
ΚΑΙ
Ο ΥΠΟΥΡΓΟΣ ΠΡΟΣΤΑΣΙΑΣ ΤΟΥ ΠΟΛΙΤΗ
Έχοντας υπόψη:
1. Τις διατάξεις:
α) Της παρ. 2 του άρθρου 83 του Συντάγματος,
β) της παρ. 4 του άρθρου 13 του ν. 4622/2019 «Επιτελικό Κράτος: οργάνωση, λειτουργία και διαφάνεια της
Κυβέρνησης, των κυβερνητικών οργάνων και της κεντρικής δημόσιας διοίκησης» (Α΄ 133),
γ) του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α΄ 98) σε συνδυασμό με την παρ. 22 του άρθρου 119
του ν. 4622/2019,
δ) του ν. 1481/1984 «Οργανισμός Υπουργείου Δημοσίας Τάξης» (Α΄ 152),
ε) του ν. 2800/2000 «Αναδιάρθρωση Υπηρεσιών
Υπουργείου Δημόσιας Τάξης, σύσταση Αρχηγείου Ελληνικής Αστυνομίας και άλλες διατάξεις» (Α΄ 41),
στ) του ν. 4662/2020 «Εθνικός Μηχανισμός Διαχείρισης
Κρίσεων και Αντιμετώπισης Κινδύνων, αναδιάρθρωση
της Γενικής Γραμματείας Πολιτικής Προστασίας, αναβάθμιση συστήματος εθελοντισμού πολιτικής προστασίας,
αναδιοργάνωση του Πυροσβεστικού και άλλες διατάξεις» (Α΄ 27),
ζ) του π.δ. 80/2019 «Διορισμός του Κυριάκου Μητσοτάκη του Κωνσταντίνου, Αρχηγού του Κόμματος της
«Νέας Δημοκρατίας» (Ν.Δ.) ως Πρωθυπουργού (Α΄ 118),
η) του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά Υπηρεσιών και αρμοδιοτήτων μεταξύ Υπουργείων» (Α΄ 119),
θ) του π.δ. 83/2019 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (Α΄ 121),
ι) Του π.δ. 37/2020 «Διορισμός Υφυπουργού Προστασίας του Πολίτη» (Α΄ 65).
2. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Άρθρο 1
1. Στον Υφυπουργό Προστασίας του Πολίτη, Νικόλαο
Χαρδαλιά του Γεωργίου, ανατίθεται η άσκηση του συνόλου των αρμοδιοτήτων:
α) της Γενικής Γραμματείας Πολιτικής Προστασίας,
συμπεριλαμβανομένων όλων των οργανικών μονάδων
που υπάγονται σε αυτή,
β) του Πυροσβεστικού Σώματος, καθώς και
γ) του συνόλου των επιχειρησιακών και διοικητικών
δομών και λειτουργιών της πολιτικής προστασίας που
συνιστούν τον Εθνικό Μηχανισμό Διαχείρισης Κρίσεων και Αντιμετώπισης Κινδύνων του Μέρους Α΄ του
ν. 4662/2020.
2. Το σύνολο των αρμοδιοτήτων επί του Πυροσβεστικού Σώματος μπορεί να ασκείται και από τον Υπουργό
Προστασίας του Πολίτη.
Άρθρο 2
Στις κατά το άρθρο 1 αρμοδιότητες περιλαμβάνονται:
α) οι κοινοβουλευτικές αρμοδιότητες, συμπεριλαμβανομένης και της νομοθετικής πρωτοβουλίας,
β) η πρόταση για την έκδοση ατομικών και κανονιστικών διαταγμάτων,
γ) η έκδοση πράξεων ατομικού και κανονιστικού χαρακτήρα,
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
27 Μαρτίου 2020
ΤΕΥΧΟΣ  ΔΕΥΤΕΡΟ
Αρ. Φύλλου 1070
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1070/27.03.2020
δ) η πρόταση για την έκδοση διαταγμάτων και η έκδοση πράξεων από κοινού με άλλους Υπουργούς, Ανα-
πληρωτές Υπουργούς και Υφυπουργούς,
ε) η υποβολή ερωτημάτων στο Νομικό Συμβούλιο του
Κράτους και η αποδοχή των σχετικών γνωμοδοτήσεων
και πρακτικών,
στ) η εκπροσώπηση του Υπουργείου στην Ευρωπαϊκή
Ένωση και τους διεθνείς οργανισμούς,
ζ) η στελέχωση του Ιδιαίτερου Γραφείου του Υφυπουργού, σύμφωνα με τις διατάξεις των άρθρων 45-48 του
ν. 4622/2019.
Η νομοθετική πρωτοβουλία της περ. α), καθώς και οι
αρμοδιότητες των περ. ε) και στ) μπορούν να ασκούνται
και από τον Υπουργό Προστασίας του Πολίτη.
Άρθρο 3
Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 27 Μαρτίου 2020
Ο Πρωθυπουργός
ΚΥΡΙΑΚΟΣ ΜΗΤΣΟΤΑΚΗΣ
Ο Υπουργός Προστασίας του Πολίτη
ΜΙΧΑΗΛ ΧΡΥΣΟΧΟΪΔΗΣ

[Source: 20200201070.pdf | Tokens: 3386]